Апартиа «Гирчи» алахәыла Иаго Хвичиа иҳәамҭала, атәыла ахада Административтә зинеилагарақәа ирызку азакәанеидкыла иаларгалараны иҟоу аҧсахрақәа вето рықәҵара алшара дахәаҧшуеит.
«Атәыла ахада вето ахархәара алшара дахәаҧшуеит ҳәа сгәы иаанагоит. Мамзар, ақырҭуа политикцәа дырҧылараны дзыҟоу сзеилкаауам», — иҳәеит Хвичиа.
Иара иажәақәа рыла, атәыла ахада азакәанҧҵаратә ҧсахрақәа вето рықәлымҵар, ажәлар «иаҳа иџьбароу асоветтә закәан ала анхара рықәшәоит».